Jari Sillanpää

**Jari Sillanpää** (g. 1965 m. rugpjūčio 16 d. Liudvikoje, Švedijoje) – Švedijoje gimęs Suomijos dainininkas.

## Biografija

### Karjeros pradžia
Sillanpää savo karjerą pradėjo 1995 metais po pergalės tango festivalyje *Tangomarkkinat*, vykusiame Seinejokyje (Suomija). Kitais metais jis išleido debiutinį studijinį albumą *Jari Sillanpää*, kurio buvo parduota per 270 tūkst. kopijų. Albumas sertifikuotas du kartus platininiu. 1996 m. dainininkas išleido pirmąjį kalėdinių dainų albumą *Hyvää joulua*. Tais pačiais metais pelnė *Emma-gaala* apdovanojimą kategorijoje *Metų naujokas*.

### 1997-2003 m.: ''Golden Stag'' festivalis, ''Auringonnousu'', ''Onnenetsijä''

1997 m. birželį Sillanpää dalyvavo 10-ajame Suomijos festivalyje *Golden Stag*, kurio metu jis gavo specialų apdovanojimą už geriausius rezultatus su daina *Remember Me*. Tais pačiais metais antrą kartą pelnė *Emma gaala* apdovanojimą *Metų atlikėjo* kategorijoje. Tuo pat metu atlikėjas išleido antrąjį studijinį albumą *Auringonnousu*, pardavimų sąraše debiutavęs pirmoje vietoje. Vėliau pasirodė kiti jo albumai: *Varastetut helmet* (1998 m.), *Onnenetsijä* (1999 m.), *Hän kertoo sen sävelin* (2001 m.) ir *Määränpää tuntematon* (2003 m.).

### 2004-05 m.: Eurovizijos dainų konkursas
2004 m. sausio pabaigoje Sillanpää su kūriniu *Takes 2 to Tango* laimėjo nacionalinę atranką *Euroviisut 2004*, iškovodamas teisę atstovauti Suomiją 49-ame Eurovizijos dainų konkurse, vykusiame Stambule. Pusfinalyje atlikėjas pasirodė pirmuoju numeriu, o balsavimo pabaigoje paaiškėjo, jog su 51 tašku užėmė 14-ą vietą ir į konkurso finalą nepateko.

### 2005-13 m.: ''Albumi'', ''Al ritmo latino!''

2005 metais atlikėjas išleido antrą rinktinių dainų albumą pavadinimu *Parhaat*, į kurį atrauktos populiariausios jo dainos: *Satulinna*, *Pariisi-Helsinki*, *Valkeaa unelmaa*, *Sininen ja punainen* ir Eurovizijoje dalyvavusi daina *Takes 2 to Tango*. Tų pačių metų liepos mėn. jis gavo Suomijos muzikos industrijos statulėlę *Iskelmä Finlandia*, o spalio pabaigoje išleido gyvo gerso albumą * Hän laulaa – Kuninkaan 10 kultaista vuotta*. 2008 m. pasirodė devintasis studijinis albumas *Albumi*, pasiekęs antrąją vietą geriausių pardavimų sąraše. Didžiausio populiarumo sulaukė su atlikėja Katri Helena įrašyta daina *Vierellesi kaipaan*. Vėlesniais metais išleisti kiti albumai: *Al ritmo latino!* (2008 m.), *Kuin elokuvissa* (2009 m.) ir *Millainen laulu jää* (2011 m.). 2013 m. kovą pasirodė trečiasis geriausių dainų rinkinys *Kaikkien aikojen parhaat*.

### Nuo 2014 m.: ''Rakkaudella merkitty mies''
2014 m. kovo mėn. išleistas dviejų diskų albumas *36 Unohtumatonta*, kuriame galima rasti 36 populiariausias jo dainas. 2014 m. rugsėjo pabaigoje išėjo naujausias – vienuoliktas – studijinis albumas pavadinimu *Rakkaudella merkitty mies*.

## Diskografija

### Studijiniai albumai
* *Jari Sillanpää* (1996)
* *Hyvää joulua* (1996)
* *Auringonnousu* (1997)
* *Varastetut helmet* (1998)
* *Onnenetsijä* (1999)
* *Maa on niin kaunis* (2000)
* *Hän kertoo sen sävelin* (2001)
* *Määränpää tuntematon* (2003)
* *Albumi* (2008)
* *Al ritmo latino!* (2008)
* *Kuin elokuvissa* (2009)
* *Millainen laulu jää* (2011)
* *Rakkaudella merkitty mies* (2014)

### Kompiliacijos
* *Kuninkaan kyyneleet – 38 suosituinta* (2000)
* *Parhaat* (2005)
* *Kaikkien aikojen parhaat* (2013)
* *36 Unohtumatonta* (2014)

### Gyvo garso albumai
* *Hän laulaa – Kuninkaan 10 kultaista vuotta* (2005)

## Šaltiniai

## Nuorodos

* Oficiali svetainė – jarisillanpaa.com

|-